# VIEŠOJO PREKIŲ PIRKIMO-PARDAVIMO SUTARTIS (FIKSUOTŲ ĮKAINIŲ)

# Nr. S-6.19E-349/2023

# ASMENINĖS APSAUGOS PRIEMONĖS (Nr.7658)

2023 m. birželio 1 d.

Vilnius

**A. Zapalskio IĮ „AZAS“**, atstovaujamas (-a), veikiančio (-čios) pagal įmonės nuostatus,

ir

**Viešoji įstaiga Respublikinė Vilniaus universitetinė ligoninė** (toliau - Pirkėjas), atstovaujama, veikiančios pagal įstaigos įstatus,

toliau Pardavėjas ir Pirkėjas kiekvienas atskirai gali būti vadinami „Šalimi“, o abu kartu – „Šalimis“, sudarė šią sutartį (toliau – Sutartis), vadovaujantis **atviro (supaprastinto) konkurso būdu** atlikto viešojo pirkimo **„Asmeninės apsaugos priemonės (Nr.7658)“** **(pirkimo Nr.** 656232) sąlygomis ir susitarė dėl toliau išvardytų sąlygų.

# 1. SUTARTIES OBJEKTAS

1.1. Pardavėjas įsipareigoja pagal Pirkėjo poreikį Pirkėjui parduoti ir neatlygintinai pristatyti ***Sutarties priede Nr. 1* nurodytas prekes** (toliau - prekės), o Pirkėjas įsipareigoja, esant prekių poreikiui, pateikti Pardavėjui užsakymą, priimti užsakytas prekes ir už jas sumokėti pagal *Sutarties priede Nr. 1* nurodytus įkainius.

1.2. Sutarties galiojimo metu numatomas įsigyti **maksimalus kiekvienos prekės kiekis** yra nurodytas *Sutarties priede Nr. 1*. Pirkėjas neįsipareigoja nupirkti konkretaus prekių kiekio.

1.3. Pardavėjo pristatomos prekės turi būti naujos, kokybiškos, atitikti tai prekių grupei keliamus standartus ir būti tinkamos naudoti pagal paskirtį. Pardavėjo pristatomos Prekės turi atitikti techninius reikalavimus, nustatytus *Sutarties priede Nr. 1*, šioje Sutartyje aptartas sąlygas.

1.4. Pirkėjas, esant poreikiui, gali pagal šią Sutartį įsigyti iš Pardavėjo *Sutarties priede Nr. 1* nenurodytų, tačiau su pirkimo objektu susijusių prekių, neviršijant 10 % maksimalios Sutarties vertės. Pirkėjas už tokias prekes apmoka ne didesnėmis nei užsakymo dieną Pardavėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis. Visais atvejais pagal Sutartį galima nupirkti prekių (nurodytų *Sutarties priede Nr.1* ir nenurodytų, tačiau su pirkimo objektu susijusių prekių) neviršijant maksimalios Sutarties vertės.

1.5. Jei prekės gamintojas nebegamina *Sutarties priede* *Nr. 1* nurodyto modelio prekių ir Pardavėjas pateikia Pirkėjui tai patvirtinantį gamintojo raštą, Pardavėjas gali pristatyti Pirkėjui to paties prekės gamintojo kito modelio prekę nei nurodyta *Sutarties priede Nr. 1*, atitinkančią *Sutarties priede Nr. 1* nurodytą techninę specifikaciją.

1.6. Jei prekės gamintojas nebegamina *Sutarties priede Nr. 1* nurodytą techninę specifikaciją atitinkančių prekių ir Pardavėjas pateikia Pirkėjui tai patvirtinantį gamintojo raštą, Pardavėjas gali pristatyti Pirkėjui kito gamintojo prekę nei nurodyta *Sutarties priede Nr. 1*, atitinkančią *Sutarties priede Nr. 1* nurodytą techninę specifikaciją.

**1.7. Pardavėjas vykdydamas Sutartį turi laikytis šių aplinkosaugos reikalavimų,** **siekiant skatinti aplinkos užterštumo mažinimą:**

1.7.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija Pirkėjui turi būti pateikta tik elektroniniu formatu, o dokumentacija, kuri turi būti pasirašoma, turi būti pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1- 508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.

1.7.2.atskiro užsakymo vertė negali būti mažesnė nei 100 (vienas šimtų) Eur su PVM, išskyrus atvejus:

-kai visa sutarties vertė mažesnė nei 100 (vienas šimtas) eurų su PVM – tokiu atveju užsakomos visos Pirkimo sutartyje nurodytos Prekės;

-kai atliekamas paskutinis užsakymas;

-kai dėl mažesnės nei 100 (vienas šimtas) eurų su PVM užsakymo vertės Šalys susitaria abipusiu Šalių sutarimu.

**2. PREKIŲ UŽSAKYMO, TIEKIMO IR PRIĖMIMO TVARKA**

2.1. Pirkėjas prekes užsako teikdamas Pardavėjui užsakymus raštu (elektroniniu paštu). Kiekviename užsakyme nurodomas užsakomų prekių kiekis. Prekių pristatymo vieta – **Šiltnamių g. 29, 04130 - Vilnius**, **Pirkėjo atsakingo asmens nurodyta patalpa.**

2.2. Pardavėjas įsipareigoja pristatyti prekes savo lėšomis ir transportu **ne vėliau kaip per 5 darbo dienas** nuo užsakymo pateikimo dienos.

2.3. Pirkėjas pasirašo Pardavėjo pateiktą perdavimo-priėmimo aktą arba kitą prekių pristatymą patvirtinantį dokumentą, jei prekės atitinka Sutarties reikalavimus, yra tinkamai pristatytos.

2.4. **Prekių pagal Sutartį tiekimo terminas: 12 mėnesių nuo Sutarties įsigaliojimo dienos, bet ne ilgiau nei išperkamas *Sutarties priede Nr. 1* nurodytas maksimalus prekių kiekis**

# 3. SUBTIEKIMAS

3.1. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

3.2. Pardavėjas gali keisti *Sutarties priede Nr. 1* nurodytus subtiekėjus tik prieš tai raštu pranešęs Pirkėjui apie tokio keitimo būtinybę ir gavęs jo raštišką sutikimą.

3.3. Pardavėjas Sutarties vykdymo metu gali inicijuoti subtiekėjo, numatyto *Sutarties priede Nr. 1,* pakeitimą, nurodydamas tokio keitimo motyvus.

3.4. Jei subtiekėjui Pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Pirkėjas reikalauja, kad Pardavėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju.

3.5. Pirkėjui sutikus su subtiekėjo pakeitimu, Pirkėjas kartu su Pardavėju raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.

# 4. PREKIŲ KAINA IR APMOKĖJIMO TVARKA

4.1. **Maksimali Sutarties kaina yra 9996,00 Eur su PVM (devyni tūkstančiai devyni šimtai devyniasdešimt šeši eurai 00 cnt.), iš kurios PVM sudaro 476,00 Eur.** Jeigu Sutartis sudaroma dėl dviejų ir daugiau pirkimo dalių, atskirų pirkimo dalių maksimalios Sutarties vertės nurodomos *Sutarties priede Nr. 1*.

4.2. Į *Sutarties priede* *Nr. 1* nurodytą įkainį įtraukti visi Pardavėjui privalomi mokėti mokesčiai ir visos su prekių tiekimu susijusios išlaidos, įskaitant bet neapsiribojant:

4.2.1. transportavimo išlaidos;

4.2.2. pakavimo, pakrovimo, tranzito, iškrovimo, išpakavimo, tikrinimo ir kitas su prekių tiekimu susijusios išlaidos;

4.2.3. visos su dokumentų, kurių reikalauja Pirkėjas, rengimu ir pateikimu susijusios išlaidos;

4.2.4. visos kitos būtinos išlaidos, susijusios su Sutartyje nurodytų įsipareigojimų įvykdymu.

4.3. Lietuvos Respublikoje pasikeitus teisės aktams, reglamentuojantiems pridėtinės vertės mokesčio dydį, prekių įkainis keičiamas atitinkama dalimi (didinamas arba mažinamas) vadovaujantis šiomis nuostatomis:

* + 1. pasikeitus pridėtinės vertės mokesčiui, bet kurios Šalies iniciatyva per protingą terminą atitinkamai turi būti perskaičiuojamas prekių įkainis;
    2. ta pati tvarka taikoma tiek didinant prekių įkainį padidėjus mokesčiui, tiek jį mažinant, jeigu mokestis mažėja;
    3. prekių įkainio pasikeitimą Šalys įformina Sutarties Šalių įgaliotų atstovų pasirašomu papildomu susitarimu prie Sutarties. Naujas prekių įkainis įsigalioja tik pasirašius papildomą susitarimą arba protokolą;
    4. Šalis, inicijuojanti prekių įkainio pasikeitimą, privalo pateikti tinkamus įrodymus, pagrindžiančius Sutartyje nurodytų aplinkybių, suteikiančių teisę keisti prekės įkainį, egzistavimą.

**4.4.** Sutartyje nurodytos kainos/įkainiai gali būti perskaičiuojami, jeigu Lietuvos Respublikos statistikos departamento (www.stat.gov.lt) skelbiamo ūkio subjektams suteiktų **prekių kainų indekso „061 Medicinos gaminiai, aparatai ir įranga” (toliau – Indeksas) reikšmė pakinta daugiau kaip 10 procentų** nuo Sutarties įsigaliojimo arba nuo paskutinio Susitarimo dėl kainos perskaičiavimo įsigaliojimo dienos, jeigu kaina jau buvo perskaičiuota.

4.4.1. Sutarties kaina perskaičiuojama dėl Indekso pokyčio, pagal Sutartį neišpirktų prekių vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

K = IPb / IPr

Kur:

K – Indekso pokyčio koeficientas;

IPr – Indekso reikšmė laikotarpio pradžioje;

IPb – Indekso reikšmė laikotarpio pabaigoje;

4.4.2. Laikotarpis – tai laikotarpis, per kurį Indeksas pakinta tiek, kad turi būti perskaičiuojama Sutarties kaina. Indeksavimo laikotarpio pradžia laikomas tas mėnuo, kurį buvo sudaryta Sutartis, arba Sutarimo dėl kainos perskaičiavimo įsigaliojimo mėnuo. Indeksavimo laikotarpis negali būti trumpesnis kaip 10 (dešimt) kalendorinių mėnesių.

4.4.3. Šalys, esant Sutarties 1 punkte numatytoms sąlygoms, sudaro papildomą Susitarimą dėl kainos perskaičiavimo per 10 darbo dienų nuo Šalies prašymo kitai Šaliai perskaičiuoti kainą pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą Sutarties kainos sumą bei kitą perskaičiavimui reikšmingą informaciją.

4.4.4. Po to, kai Šalys sudaro Susitarimą dėl kainos perskaičiavimo, perskaičiuotoji kaina taikoma prekėms, kurios yra užsakomos po Susitarimo dėl kainos perskaičiavimo dėl kainos lygio pokyčio įsigaliojimo dienos. Perskaičiuotoji kaina netaikoma prekėms, kurios buvo užsakytos iki Sutarties kainos perskaičiavimo, tačiau Kliento buvo nepriimtos dėl trūkumų, ir/arba faktiškai iki Sutarties kainos perskaičiavimo užsakytoms prekėms.

4.4.5. Pirmoji Sutarties kainos peržiūra gali būti atliekama ne anksčiau nei po 10 mėnesių nuo Sutarties įsigaliojimo dienos.

4.4.6. Jeigu prekes vėluojama pateikti dėl priežasčių, dėl kurių Pardavėjas neįgyja teisės į prekių pristatymo terminų pratęsimą, uždelstų suteikti prekių kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.

4.4.7. Perskaičiuota Sutarties kaina įforminama Sutarties Šalių atstovų pasirašomu papildomu Susitarimu, kuris yra šios Sutarties neatskiriama dalis.

4.5. Pirkėjas apmoka Pardavėjui už prekes **ne vėliau kaip per 30 kalendorinių dienų** nuo sąskaitos faktūros ir Šalių pasirašyto prekių perdavimo-priėmimo akto arba kito prekių patvirtinančio dokumento gavimo dienos. Pardavėjo pateiktoje sąskaitoje-faktūroje turi būti nurodomas Sutarties numeris, Pirkėjo prekių užsakyme Pardavėjui nurodytas Pirkėjo priskirtas prekės kodas ir prekės REF kodas.

4.6. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis (žr. [www.esaskaita.eu](http://www.esaskaita.eu)). Paslauga yra apmokama Lietuvos Respublikos finansų ministro nustatyta tvarka. Elektroninės sąskaitos faktūros priimamos ir apdorojamos naudodamasi informacinės sistemos „E. sąskaita“ priemonėmis.

4.7. Pirkėjas numato tiesioginio atsiskaitymo su subtiekėjais galimybę, vadovaujantis šiame punkte nustatyta tvarka. Pirkėjas ne vėliau kaip per 3 darbo dienas nuo šios Sutarties 3.1 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Pardavėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Pardavėjui prieštarauti nepagrįstiems mokėjimams subtiekėjui.

# 

# 5. PREKIŲ KOKYBĖ IR tinkamumo vartoti terminas

5.1. Pardavėjas garantuoja parduodamų prekių kokybę. Pardavėjo pristatomos prekės turi būti naujos, kokybiškos, atitikti tai prekių grupei keliamus standartus ir būti tinkamos naudoti pagal paskirtį. Prekių kokybė, ženklinimas ir įpakavimas turi atitikti Lietuvos Respublikos standartus.

5.2. Prekėms suteikiama gamintojo garantija, kurios terminas negali būti trumpesnis, nei reikalaujama pagal Lietuvos Respublikos teisės aktus. Jei *Sutarties priede Nr. 1* nurodytas ilgesnis reikalaujamas prekės minimalus garantijos terminas, prekei taikomas ne trumpesnis garantijos terminas nei nurodyta Sutarties priede Nr. 1.

5.3. Garantinis laikotarpis pradedamas skaičiuoti nuo prekių perdavimo - priėmimo akto ar lygiaverčio dokumento pasirašymo dienos.

5.4. Tuo atveju, jeigu prekės turi trūkumų, Pardavėjas privalo trūkumus pašalinti **ne vėliau kaip per 5 (penkias) darbo dienas** nuo Pirkėjo pranešimo gavimo dienos. Prekių trūkumas suprantamas, kaip Pirkėjui pristatytų prekių kiekio, asortimento ar kokybės neatitikimas Pirkėjo užsakytoms prekėms.

# 6. SUSIRAŠINĖJIMAS

6.1. Pirkėjo ir Pardavėjo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu, faksu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.

6.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

# 7. ŠALIŲ ATSAKOMYBĖ

7.1. Pirkėjas, uždelsęs sumokėti Sutarties 4.5 punkte numatyta tvarka, įsipareigoja Pardavėjui mokėti Pardavėjui 0,04 % delspinigius nuo neapmokėtos sąskaitos dydžio su PVM, už kiekvieną uždelstą dieną.

7.2. Pardavėjas, uždelsęs pristatyti tinkamas Prekes Sutartyje numatytais terminais, įsipareigoja Pirkėjui mokėti Pirkėjui 0,04 % delspinigius nuo nepristatytų prekių vertės su PVM už kiekvieną uždelstą dieną.

7.3. Sutarties įvykdymas užtikrinamas 10 % maksimalios Sutarties kainos su PVM dydžio bauda. Pardavėjui nevykdant arba netinkamai vykdant Sutartimi prisiimtų įsipareigojimų ir Pirkėjui pareikalavus, Pardavėjas įsipareigoja sumokėti Pirkėjui šiame Sutarties punkte nurodyto dydžio baudą.

7.4. Pardavėjas atlygina Pirkėjui nuostolius, atsiradusius dėl Pardavėjo kaltės dėl netinkamo įsipareigojimų pagal Sutartį vykdymo ar nevykdymo.

# 8. SUTARTIES GALIOJIMAS IR SUSTABDYMAS

8.1. Sutartis įsigalioja, kai Sutartį pasirašo abi Sutarties Šalys ir galioja iki Šalių įsipareigojimų įvykdymo.

8.2. Esant nuo Pirkėjo nepriklausančioms aplinkybėms dėl kurių Pirkėjas negali priimti Prekių, Pirkėjas turi teisę reikalauti sustabdyti Prekių pristatymą iki atitinkamų aplinkybių pasibaigimo. Pirkėjas nekompensuoja Pardavėjui dėl tokio sustabdymo kilusių Pardavėjo išlaidų. Jei Prekių pristatymo sustabdymas trunka ilgiau, kaip 90 dienų, Pardavėjas turi teisę nutraukti Sutartį.

8.3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

# 9. SUTARTIES NUTRAUKIMAS

9.1. Sutartį galima nutraukti šiais atvejais:

9.1.1. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis Sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis.

9.1.2. Pirkėjo sprendimu prieš 10 kalendorinių dienų raštu įspėjus Pardavėją Viešųjų pirkimų įstatymo 90 straipsnio 1 dalyje nurodytais atvejais.

9.1.3. **Pirkėjo sprendimu Viešųjų pirkimų įstatymo 45 straipsnio 21 dalyje nurodytais atvejais.**

9.1.4. abiejų Šalių rašytiniu susitarimu.

9.2. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

# 10. NENUGALIMOS JĖGOS (FORCE MAJEURE) APLINKYBĖS

10.1. Taikomos Lietuvos Respublikos civilinio kodekso 6.212 str. nuostatos.

# 11. TAIKYTINA TEISĖ

11.1. Sutarčiai taikoma ir ji aiškinama pagal Lietuvos Respublikos teisę.

# 12. GINČŲ SPRENDIMO TVARKA

12.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose.

# 13. KITOS NUOSTATOS

13.1. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

13.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

13.3. Pirkėjo paskirtas asmuo, atsakingas už Sutarties vykdymą yra **VšĮ Respublikinės Vilniaus universitetinės ligoninės Epidemiologinės priežiūros skyriaus vedėja Ieva Šliogerytė,** [**ieva.sliogeryte@rvul.lt**](mailto:ieva.sliogeryte@rvul.lt)**.** Pirkėjo paskirtas **asmuo, atsakingas už užsakymų pagal Sutartį teikimą, yra VšĮ Respublikinės Vilniaus universitetinės ligoninės farmakotechnikė Gintė Narušytė, ginte.narusyte@rvul.lt.** Pirkėjo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra **VšĮ Respublikinės Vilniaus universitetinės ligoninės** **viešųjų pirkimų specialistė Vilija Kimsienė, vilija.kimsiene@rvul.lt.**

13.4. Jeigu pirkimo vykdymo metu nebuvo tikrinama Pardavėjo kvalifikacija dėl teisės verstis atitinkama veikla arba buvo tikrinama ne visa apimtimi, Pardavėjas įsipareigoja Pirkėjui, kad Sutartį vykdys tik tokią teisę turintys asmenys.

13.5. **Jeigu sudaroma viena Sutartis dėl kelių pirkimo dalių:**

13.5.1. Sutartyje nurodytos sąlygos dėl Sutarties galiojimo, Sutarties vertės, Sutarties pratęsimo, Sutartyje nenumatytų prekių pirkimo pagal Sutarties 1.4 punktą, Sutarties nutraukimo, netesybų skaičiavimo taikomos kiekvienai pirkimo daliai atskirai.

13.5.2. Pardavėjas savo pasirinkimu gali pateikti vieną sąskaitą už visas pagal Sutartį pristatytas prekes arba atskiras sąskaitas pagal kiekvieną pirkimo dalį pristatytoms prekėms.

13.6. Sutartis sudaroma lietuvių kalba.

13.7. Sutartis surašoma dviem turinčiais vienodą juridinę galią egzemplioriais, kiekvienai Šaliai po vieną.

# 14. SUTARTIES PRIEDAS

14.1. Sutarties priedas Nr. 1 yra pirkimo sąlygų Techninė specifikacija ir pasiūlymo kaina.

# 15. ŠALIŲ JURIDINIAI ADRESAI, REKVIZITAI IR PARAŠAI

# 

# PARDAVĖJAS PIRKĖJAS

**A. Zapalskio IĮ „AZAS“** **VšĮ Respublikinė Vilniaus**

**universitetinė ligoninė**

Tiekimo g. 2A, LT-35289 Panevėžys Šiltnamių g. 29, LT-04130 Vilnius

Juridinio asmens kodas 147838431 Juridinio asmens kodas:124243848

PVM mokėtojo kodas LT478384314 PVM mokėtojo kodas: LT24238412

A. s. LT647300010002368420 A. s. LT21 7044 0600 0664 2377

Bankas AB Swedbank Bankas : AB „SEB bankas“

Tel.: (8 45) 570231 Tel. (8 5) 216 9069

El. p. info@azas.lt El. p. [rvul@rvul.lt](mailto:rvul@rvul.lt)

Direktorius Direktorės

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(parašas) (parašas)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

*(data) (data)*

*Priedas prie 2023-06-01 Sutarties Nr. S-6.19E-349/2023*

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **TECHNINĖ SPECIFIKACIJA IR PASIŪLYMO KAINA** | | | | | | | | | | | | | | | |
| **„ASMENINĖS APSAUGOS PRIEMONĖS (Nr.7658)“** | | | | | | | | | | | | | | | |
| **2023-03-20** | | | | | | | | | | | | | | | |
| **Perkančiajai organizacijai: VŠĮ Respublikinei Vilniaus universitetinei ligoninei** | | | | | | | | | | | | | | | |
| **Tiekėjo pavadinimas / ūkio subjektų grupės nariai:** | | | | | | | 1. **Zapalskio IĮ „AZAS“** | | | | | | | | |
| **Tiekėjo kodas:** | | | | | | | 1478384314 | | | | | | | | |
| **Tiekėjo adresas:** | | | | | | | Tiekimo g. 2 a, Panevėžys | | | | | | | | |
| **Asmens atsakingo už pasiūlymą vardas, pavardė, pareigos:** | | | | | | | Juozas Devižis | | | | | | | | |
| **Asmens atsakingo už pasiūlymą telefono numeris:** | | | | | | | 8 45 508288 | | | | | | | | |
| **Asmens atsakingo už pasiūlymą el. pašto adresas:** | | | | | | | info@azas.lt | | | | | | | | |
| **1.Tiekėjo patvirtinimai:** | | | | | | | | | | | | | | | |
| 1.1.Šiuo pasiūlymu pažymime, kad sutinkame su visomis pirkimo sąlygomis, nustatytomis CVP IS skelbime, kituose pirkimo dokumentuose (jų paaiškinimuose, papildymuose). | | | | | | | | | | | | | | | |
| 1.2. Pasiūlymas galioja iki termino, nustatyto pirkimo dokumentuose. | | | | | | | | | | | | | | | |
| 1.3. Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajai organizacijai, kad pirkimo sutartį vykdys tokią teisę turintys asmenys. | | | | | | | | | | | | | | | |
| **2. Bendrieji reikalavimai:**  2.1. Visos įsigyjamos prekės turi atitikti Europos parlamento ir Tarybos reglamento (ES) 2017/745 dėl medicinos priemonių nuostatų reikalavimus, o **asmens apsaugos priemonės** turi atitiktiEuropos parlamento ir Tarybos reglamento (ES) 2016/425 dėl asmens apsaugos priemonių reikalavimus.Visi gaminiai turi būti pažymėti CE ženklu. **Kartu su pasiūlymu tiekėjas turi pateikti tai įrodantį CE sertifikatą arba lygiavertį dokumentą.**  **Vienkartinė medicininė kaukė su raišteliais (7-a pirkimo dalis)** turi atitikti Europos standartą EN 14683 arba lygiavertį standartą. **Kartu su pasiūlymu tiekėjas turi pateikti tai įrodantį dokumentą.**  2.2. **Kartu su pasiūlymu turi būti pateikiama pasiūlymo technines charakteristikas pagrindžianti techninė dokumentacija (katalogai ir pan**.).  2.3. Perkančiajai organizacijai paprašius ir vadovaujantis pirkimo dokumentuose nustatytais reikalavimais, tiekėjas turi neatlygintinai pristatyti **prekių pavyzdžius** įvertinimui **ne vėliau kaip per 5 darbo dienas** nuo prašymo pateikimo dienos, adresu: **Šiltnamių g. 29, 04130 Vilnius, į perkančiosios organizacijos atstovo nurodytą patalpą. Pavyzdžių kiekiai numatyti prie atskirų pirkimo dalių.** **Numatytu terminu nepateikus nurodyto kiekio prekių pavyzdžių - pasiūlymas bus atmetamas.**  2.4. Bus vertinama tik tiekėjo pasiūlyta ir gamintojo originalioje techninėje dokumentacijoje nurodyta produkcija. Tiekėjo pasiūlymai su gamintojo įsipareigojimu pagaminti priemones pagal poreikį nebus priimami ir nebus vertinami.  2.6. Pasiūlymų vertinimas atliekamas vertinant kartu su pasiūlymu tiekėjo pateiktą techninę dokumentaciją bei prekių pavyzdžius (jeigu prašoma).  2.7. Laikoma, kad pasiūlymas teikiamas toms pirkimo dalims, kurioms yra nurodyti prekių įkainiai.  2.8. Tiekėjas įsipareigoja Užsakovui pristatyti prekę - v**ienkartinę medicininę veido kaukę (7-a pirkimo dalis)**, kuri galioja ne trumpiau kaip 12 mėn. nuo prekės pristatymo dienos. | | | | | | | | | | | | | | | |
| **3. Specialieji perkančiosios organizacijos reikalavimai, tiekėjo siūlomos prekės ir kainos:**\**Vieneto įkainis nurodomas su ne daugiau kaip keturiais skaičiais po kablelio.\*\* Suma, PVM suma, pirkimo dalies kaina nurodoma su ne daugiau kaip dviem skaičiais po kablelio. (Jei trečias skaičius po kablelio yra nuo 0 iki 4, antrasis skaičius po kablelio paliekamas koks yra, jei trečias skaičius po kablelio yra nuo 5 iki 9, antrąjį skaičių po kablelio padidiname vienu vienetu, pvz. 3,14159 suapvalinus iki šimtųjų bus 3,14. Suapvalinus 3,1153 iki šimtųjų bus 3,12).* | | | | | | | | | | | | | | | |
| *1* | | *2* | *3* | | *4* | | | | *5* | | *6* | | *7* | |
| **Pirkimo dalies Nr.** | | **Techniniai reikalavimai** | **Matavimo vienetas** | | **Maksimalus kiekis 12 mėn.** | | | | **Matavimo vieneto fiksuotas įkainis, EUR be PVM\*** | | **Suma EUR, be PVM\*\***  *(6=4\*5)* | | **Siūlomos prekės gamintojo pavadinimas, šalis, prekės kodas (jeigu yra) ir nuoroda į gaminio kodą techninėje dokumentacijoje, psl. Nr.**  (Techninėje dokumentacijoje būtina pažymėti pozicijos numerį prie reikalaujamų parametrų reikšmės) | |
| **6-a pirkimo dalis: Vienkartinės patalynės komplektas** | | | | | | | | | | | | | | |
| 6 | 1. vienkartinio naudojimo; | | | komplektas | | 7.000 | | 1,36 | | 9520,00 | | Zarys International Group/ Lenkija/6 | | |
| 2. nesterilus; | | |
| 3. pagamintas iš neaustinės medžiagos; | | |
| 4. neirstančios siūlės; | | |
| 5. komplektą sudaro (galima patalynės atskirų dalių matmenų paklaida ne didesnė nei 10 cm ir ne mažesnė nei 5 cm): | | |
| 210cmx150cm paklodė; | | |
| 200cmx150cm antklodė; | | |
| 80cmx70cm pagalvės užvalkalas. | | |
| *Pateikti siūlomų prekių pavyzdžius įvertinimui (jeigu prašoma):* ***ne mažiau kaip3 kompl.*** | | | | | | | | | | | | | | |
|  | | | | | **Maksimali pirkimo dalies kaina, EUR be PVM\*\*:** | | | | | | | | | **9520,00** |
| **PVM tarifas, %\*\*:** | | | | | | 5 | **PVM suma, EUR\*\*:** | | **476,00** |
| **Maksimali pirkimo dalies kaina, EUR su PVM\*\*:** | | | | | | | | | **9996,00** |

Į pasiūlymo kainą įeina visos išlaidos ir visi mokesčiai, susiję su prekių tiekimu. Tais atvejais, kai pagal galiojančius teisės aktus tiekėjui nereikia mokėti PVM, tiekėjas privalo su pasiūlymu pateikti laisvos formos raštą dėl PVM netaikymo pagrindo.

**Pasiūlymo priedai ir konfidenciali informacija:** *Perkančioji organizacija laimėjusio dalyvio pasiūlymą, sudarytą pirkimo sutartį ir šių sutarčių pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties sudarymo ar jos pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. Tiekėjai pasiūlyme turi nurodyti, kokia pasiūlyme pateikta informacija yra konfidenciali:*

# PARDAVĖJAS PIRKĖJAS

**A. Zapalskio IĮ „AZAS“** **VšĮ Respublikinė Vilniaus universitetinė ligoninė**

Direktorius Direktorė

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(parašas) (parašas)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

*(data) (data)*